喺魏晉南北朝時期，中國同波斯嘅友好往來比較頻繁，《魏書》記載，波斯使臣去中國交聘咗幾十次，向北魏皇帝帶咗好多禮品，有珍物、馴象等等。1970年，喺甘肅張掖大佛寺出土咗6個波斯薩珊王朝嘅銀幣。帝國喺632年開始畀阿拉伯軍隊攻擊，喺651年帝國滅亡之後，蕯珊王朝最後一個皇帝嘅仔俾路斯曾經走佬去到唐朝中國，要求唐高宗救兵抗擊阿拉伯入侵，唐朝護送佢返回阿富汗嘅鍚斯坦一帶，喺661年建立波斯督護府，但係好快喺663年畀阿拉伯消滅咗。